[{"text_idx": "#000000", "text": "Endometriosis yw pan fydd meinwe, sy\u2019n debyg i\u2019r meinwe sydd i\u2019w chael y tu mewn i\u2019r groth, yn cael ei chanfod mewn rhannau eraill o\u2019r corff. I rai pobl, mae hyn yn gallu achosi symptomau difrifol, gan gynnwys mislif poenus a phoen pelfig, a gallai olygu fod pobl yn cael anawsterau\u2019n beichiogi."}, {"text_idx": "#000001", "text": "Gall endometriosis gael effaith enfawr ar ansawdd bywyd unigolyn, eu gwaith a\u2019u perthnasau."}, {"text_idx": "#000002", "text": "Endometriosis yw pan fydd meinwe, sy\u2019n debyg i\u2019r meinwe sydd i\u2019w chael y tu mewn i\u2019r groth, yn cael ei chanfod mewn rhannau eraill o\u2019r corff"}, {"text_idx": "#000003", "text": "Mae endometriosis yn golygu pan fydd meinwe, sy\u2019n debyg i\u2019r meinwe sydd i\u2019w chael y tu mewn i\u2019r groth, yn cael ei chanfod mewn rhannau eraill o\u2019r corff."}, {"text_idx": "#000004", "text": "Amcangyfrifir bod endometriosis yn effeithio ar un ym mhob deg menyw a\u2019r rhai sy\u2019n cael eu dynodi\u2019n fenyw adeg eu geni. Fel arfer, ystyrir ei fod yn effeithio ar bobl o oedran atgenhedlu (yn gyffredinol rhwng 11 a 45), ond gall pobl sydd heb gyrraedd y glasoed eto, neu bobl hy\u0302n sydd wedi mynd trwy\u2019r menopos, fod a\u0302\u2019r clefyd hefyd."}, {"text_idx": "#000005", "text": "Fel arfer, mae endometriosis yn y pelfis. Y pelfis yw\u2019r rhan o\u2019r corff lle mae\u2019r organau atgenhedlu e.e. y fagina, y groth, yr ofari\u0308au a\u2019r tiwbiau ffalopaidd. Yn y rhan yma o\u2019r corff mae\u2019r coluddyn a\u2019r bledren hefyd, felly nid yw\u2019n anarferol i endometriosis effeithio ar yr organau hynny hefyd. Yn achlysurol, gellir dod o hyd i endometriosis y tu allan i\u2019r pelfis, ar organau neu strwythurau eraill yn y corff, gan gynnwys y diaffram a\u2019r ysgyfaint."}, {"text_idx": "#000006", "text": "Mae sbotiau endometriosis, neu \u2018friwiau\u2019, yn achosi gwaedu, llid a chreithiau lle bynnag maen nhw. Weithiau, gallan nhw achosi i organau lynu at ei gilydd gyda bandiau o feinwe craith o\u2019r enw \u2018adlyniadau\u2019."}, {"text_idx": "#000007", "text": "Gall endometriosis achosi poen a symptomau eraill, yn aml yn ystod y mislif. Dros amser, efallai bydd y symptomau yma\u2019n digwydd drwy\u2019r mis."}, {"text_idx": "#000008", "text": "Er nad ydyn ni\u2019n gwybod beth sy\u2019n achosi endometriosis eto, mae ymchwil wedi dangos bod pobl yn fwy tebygol o fod a\u0302\u2019r clefyd os yw e gan eu mam neu eu chwaer enetig."}, {"text_idx": "#000009", "text": "Roedd gan 72.8% o\u2019r cleifion endometriosis a ymatebodd i\u2019n harolwg o leiaf un aelod o\u2019r teulu oedd ag endometriosis."}, {"text_idx": "#000010", "text": "Mae\u2019r safbwyntiau cleifion yn dod o gyfweliadau a\u0302 chleifion endometriosis ac arolwg 2018"}, {"text_idx": "#000011", "text": "Doeddwn i erioed wedi clywed am endometriosis tan i fi gael y diagnosis, ac roedd e\u2019n deimlad mor ynysig, fel petai\u2019r cyflwr yma\u2019n glanio arnoch chi, a neb yn deall.\nMae endometriosis yn gyflwr hollol anweledig. Heblaw am allu dangos y creithiau sydd ganddoch o\u2019r holl lawdriniaethau rydych chi wedi\u2019u cael \u2013 ac yn amlwg dydych chi ddim yn gwneud hynny gan eu bod nhw o dan eich dillad \u2013 rydych chi\u2019n edrych yn hollol normal.\nDoeddwn i ddim yn gwybod bod endo yn bodoli . . . Ro\u2019n i\u2019n meddwl bod poen y mislif yn rhan o fywyd menyw. Doedd dim byd i gymharu rhwng menywod a fyddai\u2019n galluogi menyw i ddweud, \u2018mae\u2019n rhaid bod rhywbeth o\u2019i le, dw i\u2019n teimlo\u2019n waeth na fy nghyfoedion\u2019. . .unwaith eto, mae hynny oherwydd diffyg dealltwriaeth o endometriosis."}, {"text_idx": "#000012", "text": "Doeddwn i erioed wedi clywed am endometriosis tan i fi gael y diagnosis, ac roedd e\u2019n deimlad mor ynysig, fel petai\u2019r cyflwr yma\u2019n glanio arnoch chi, a neb yn deall."}, {"text_idx": "#000013", "text": "Mae endometriosis yn gyflwr hollol anweledig. Heblaw am allu dangos y creithiau sydd ganddoch o\u2019r holl lawdriniaethau rydych chi wedi\u2019u cael \u2013 ac yn amlwg dydych chi ddim yn gwneud hynny gan eu bod nhw o dan eich dillad \u2013 rydych chi\u2019n edrych yn hollol normal."}, {"text_idx": "#000014", "text": "Doeddwn i ddim yn gwybod bod endo yn bodoli . . . Ro\u2019n i\u2019n meddwl bod poen y mislif yn rhan o fywyd menyw. Doedd dim byd i gymharu rhwng menywod a fyddai\u2019n galluogi menyw i ddweud, \u2018mae\u2019n rhaid bod rhywbeth o\u2019i le, dw i\u2019n teimlo\u2019n waeth na fy nghyfoedion\u2019. . .unwaith eto, mae hynny oherwydd diffyg dealltwriaeth o endometriosis."}, {"text_idx": "#000015", "text": "Gan fod y lleoliad, y symptomau a\u2019r difrifoldeb yn gallu amrywio cymaint, mae endometriosis yn gyflwr eithriadol o anodd i wneud diagnosis ohono."}, {"text_idx": "#000016", "text": "A all endometriosis ddiflannu ar ei ben ei hunan?\nAllwch chi gael diagnosis o endometriosis pan fyddwch chi\u2019n ifanc?\nA yw hi\u2019n bosibl gweld endometriosis ar sgan?"}, {"text_idx": "#000017", "text": "Mae 1 ymhob 10 menyw yng Nghymru yn byw gydag endometriosis."}, {"text_idx": "#000018", "text": "Triniaeth Deg i Ferched Cymru"}, {"text_idx": "#000019", "text": "Tybed oes gen i endometriosis?\nPam ei bod hi\u2019n cymryd mor hir i gael diagnosis o endometriosis?"}, {"text_idx": "#000020", "text": "Pam ei bod hi\u2019n cymryd mor hir i gael diagnosis o endometriosis?"}]